**DĖL ROKIŠKIO RAJONO SAVIVALDYBĖS TARYBOS 2022 M. SPALIO 28 D. SPRENDIMO NR. TS-240 „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE” PAKEITIMO**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“ 7 punktu, atsižvelgdama į Rokiškio rajono savivaldybės nekilnojamojo turto ir kitų nekilnojamųjų daiktų sąrašą, patvirtintą Rokiškio rajono savivaldybės tarybos 2021 m. vasario 26 d. sprendimu Nr. TS-34 „Dėl viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ (aktuali redakcija) ir Rokiškio rajono savivaldybės tarybos 2023 m. vasario 24 d sprendimu TS-37 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2022 m. spalio 28 d. sprendimo Nr. TS-240 „Dėl Rokiškio rajono savivaldybės turto perdavimo valdyti, naudoti ir disponuoti juo patikėjimo teise“ 2 priede patvirtintą turto, perduodamo Rokiškio rajono savivaldybės administracijai patikėjimo teise sąrašą:
	1. išbraukti 20, 86, 184, 193, 209, 210, 211, 369, 380, 381, 382, 467, 468, 469, 470, 471, 495, 496, 497, 506, 507, 964, 975, 1214, 1215, 1217, 1219, 1229, 1237, 1245, 1248, 1253, 1255, 1256, 1296, 1297, 1306, 1314, 1315, 1316, 1317, 1319, 1320, 1417 punktus;
	2. papildyti 1646–1680 punktais.
2. Patikslinti Rokiškio rajono savivaldybės tarybos 2022 m. spalio 28 d. sprendimo Nr. TS-240 „Dėl Rokiškio rajono savivaldybės turto perdavimo valdyti, naudoti ir disponuoti juo patikėjimo teise“ 2 punktą ir jį išdėstyti taip:

“2. Perduoti, neterminuotai valdyti, naudoti ir disponuoti juo patikėjimo teise bei apskaityti įstaigos balanse, Rokiškio rajono savivaldybės administracijai, kodas 188772248, kurios registruota buveinė yra Respublikos g. 94, Rokiškyje, Rokiškio rajono savivaldybei nuosavybės teise priklausantį turtą (2 priedas):

* 1. kurio bendra įsigijimo balansinė vertė 2022 m. spalio 31 d 74940854,90 Eur, bendra turto likutinė vertė 2022 m. spalio 31 d. – 51752709,00 Eur;
	2. 1.2 papunktyje nurodyto turto bendra įsigijimo balansinė vertė 2023 m. kovo 31 d. – 827553,01 Eur., bendra turto likutinė vertė 2023 m. kovo 31 d. – 713585,86 Eur.“
1. Įgalioti Rokiškio rajono savivaldybės merą, jo nesant – Rokiškio rajono savivaldybės mero pavaduotoją, pasirašyti 1.2 papunktyje nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktą
2. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2022 M. SPALIO 28 D. SPRENDIMO NR. TS-240 „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE” PAKEITIMO” AIŠKINAMASIS RAŠTAS**

**Sprendimo projekto tikslai ir uždaviniai.**

Panaikinti Rokiškio rajono savivaldybės administracijos patikėjimo teisę turtui, kuris yra įtrauktas į aukciono sąrašą ir savivaldybės būstų su pagalbinio ūkio paskirties pastatais sąrašą. Perduoti Rokiškio rajono savivaldybei (toliau – Savivaldybė) nuosavybės teise priklausantį turtą neterminuotai valdyti, naudoti ir disponuoti juo patikėjimo teise Rokiškio rajono savivaldybės administracijai.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės tarybos 2021 m. vasario 26 d. sprendimas Nr. TS-34 „Dėl viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ ir Rokiškio rajono savivaldybės tarybos 2023 m. vasario 24 d sprendimas TS-37 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“.

**Sprendimo projekto esmė.**

Rokiškio rajono savivaldybės administracija, atsižvelgdama į Viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašą, patvirtintą Rokiškio rajono savivaldybės tarybos 2021 m. vasario 26 d. sprendimu Nr. TS-34 „Dėl viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ ir Rokiškio rajono savivaldybės tarybos patvirtintą Rokiškio rajono savivaldybės būstų su pagalbinio ūkio paskirties pastatais sąrašą, patvirtintą Rokiškio rajono savivaldybės tarybos 2023 m. vasario 24 d sprendimu TS-37 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“, prašo pritarti Rokiškio rajono savivaldybės tarybos 2022 m. spalio 28 d. sprendimo Nr. TS-240 „Dėl Rokiškio rajono savivaldybės turto perdavimo valdyti, naudoti ir disponuoti juo patikėjimo teise“ 2 priedo pakeitimui, kadangi įvykus viešajam aukcionui ar patvirtinus savivaldybės būsto pardavimą, prieš pasirašant Sutartį turi būti panaikinta Rokiškio rajono savivaldybės administracijai suteikta patikėjimo teisė valdyti parduodamą turtą. Iš sąrašo išbraukiamų turto objektų suma sumažėtų bendra įsigijimo balansine verte 2022 m. spalio 31 d 164968,05 Eur, bendra turto likutine verte 2022 m. spalio 31 d. – 100648,11 Eur. Prašome pritarti Rokiškio rajono savivaldybės tarybos 2022 m. spalio 28 d. sprendimu Nr. TS-240 „Dėl Rokiškio rajono savivaldybės turto perdavimo valdyti, naudoti ir disponuoti juo patikėjimo teise“ 2 priede patvirtinto turto, perduodamo Rokiškio rajono savivaldybės administracijai patikėjimo teise, sąrašo pakeitimui.

Taip pat prašome Savivaldybei nuosavybės teise priklausantį nekilnojamąjį turtą, kuriam nėra priskirtas valdytojas perduoti valdyti, naudoti ir disponuoti juo patikėjimo teise savivaldybės biudžetinei įstaigai – Rokiškio rajono savivaldybės administracijai. Perduodamo turto vertė sąraše padidėtų bendra įsigijimo balansine verte 2023 m. kovo 31 d. – 827553,01 Eur., bendra turto likutine verte 2023 m. kovo 31 d. – 713585,86 Eur.

**Laukiami rezultatai.**

Užtikrintas efektyvus Rokiškio rajono savivaldybės nekilnojamo turto panaudojimas.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu

|  |  |
| --- | --- |
| Turto valdymo ir ūkio skyriaus vyriausioji specialistė | Rasa Pugžlienė |